CELEX: 62016TN0349
Language: hu
Date: 2016-06-30 00:00:00
Title: T-349/16. sz. ügy: 2016. június 30-án benyújtott kereset – Bank Saderat Iran kontra Tanács

22.8.2016   
            
            
               HU
            
            
               Az Európai Unió Hivatalos Lapja
            
            
               C 305/48
            
         2016. június 30-án benyújtott kereset – Bank Saderat Iran kontra Tanács
   (T-349/16. sz. ügy)
   (2016/C 305/65)
   Az eljárás nyelve: angol
   
      Felek
   
   
      Felperes: Bank Saderat Iran (Teherán, Irán) (képviselők: T. de la Mare QC, R. Blakeley barrister, S. Jeffrey, S. Ashley és A. Irvine solicitorok)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2016. április 18-i (EU) 2016/603 tanácsi végrehajtási rendeletet (HL 2016. L 104., 8. o.), valamint az Iránnal szembeni korlátozó intézkedésekről szóló 2010/413/KKBP határozat módosításáról szóló, 2016. április 18-i (KKBP) 2016/609 tanácsi határozatot (HL 2016. L 104., 19. o.), amennyiben e jogi aktusok a felperesre vonatkoznak;
            
         
               —
            
            
               kötelezze a Tanácsot a felperes költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első jogalap azon alapul, hogy a felperes 2016 áprilisában történő újabb jegyzékbe vétele i. eljárással való visszaélésnek és mint ilyen hatáskörrel való visszaélésnek minősül, ii. ellentétes a felperes megfelelő ügyintézéshez való jogával, valamint iii. ellentétes a jogerő, a jogbiztonság és a véglegesség elvével.
            
         
               2.
            
            
               A második jogalap azon alapul, hogy a felperes 2016 áprilisában történő újabb jegyzékbe vétele sérti az Európai Unió működéséről szóló szerződés 266. cikkét.
            
         
               3.
            
            
               A harmadik jogalap azon alapul, hogy a felperes 2016 áprilisában történő újabb jegyzékbe vétele tekintetében nyilvánvaló értékelési hibát követtek el.
            
         
               4.
            
            
               A negyedik jogalap azon alapul, hogy a felperes 2016 áprilisában történő újabb jegyzékbe vétele sérti a jóhírneve tiszteletben tartásához és a tulajdona zavartalan használatához való alapvető jogát, valamint az arányosság és a hátrányos megkülönböztetés tilalmának elvét.
            
         
               5.
            
            
               Az ötödik jogalap azon alapul, hogy a felperes 2016 áprilisában történő újabb jegyzékbe vételét nem követeli meg az átfogó közös cselekvési terv és az újabb jegyzékbe vétel ellentétes e tervvel.